
บทคัดย่อ
[bookmark: _Hlk219971709]	การวิจัยครั้งนี้เป็นวิจัยเชิงปฏิบัติการ มีวัตถุประสงค์เพื่อการพัฒนาความสามารถในการคิดวิเคราะห์ ด้วยการจัดการเรียนรู้ตามแนวทางสะเต็มศึกษา ร่วมกับเทคโนโลยีความจริงเสริม สำหรับนักเรียนชั้นประถมศึกษาปีที่ 5 นักเรียนทุกคนผ่านเกณฑ์ร้อยละ 75 โดยใช้กระบวนกระบวนการดำเนินงานวิจัยเชิงปฏิบัติการตามแนวคิดของ Kemmis & McTaggart กลุ่มเป้าหมายคือ นักเรียนชั้นประถมศึกษาปีที่ 5 จำนวน 5 คน เครื่องมือที่ใช้ในการวิจัย ได้แก่ 1) แผนการจัดการเรียนรู้การจัดการเรียนรู้ตามแนวทางสะเต็มศึกษา ร่วมกับเทคโนโลยีความจริงเสริม 2) แบบวัดความสามารถในการคิดวิเคราะห์ 3) แบบบันทึกการสังเกตพฤติกรรมการคิดวิเคราะห์ของนักเรียน แบ่งออกเป็น 3 ประเด็น คือด้านการวิเคราะห์สำคัญ การวิเคราะห์ความสัมพันธ์ และการวิเคราะห์หลักการ วิเคราะห์ข้อมูลโดยใช้ค่าเฉลี่ย และร้อยละ
	ผลการวิจัย พบว่า นักเรียนมีคะแนนการประเมินความสามารถในการคิดวิเคราะห์ ผ่านเกณฑ์ร้อยละ 75 ทุกคน โดยผ่านเกณฑ์การประเมินตั้งแต่วงจรปฏิบัติการที่ 2 คิดเป็นร้อยละ 93.85 และในวงจรปฏิบัติการที่ 3 คิดเป็นร้อยละ 96.92 ซึ่งสูงกว่าเกณฑ์ที่ผู้วิจัยได้กำหนดไว้ร้อยละ 75 สรุปได้ว่า การจัดการเรียนรู้ตามแนวทางสะเต็มศึกษา ร่วมกับเทคโนโลยีความจริงเสริม สามารถพัฒนาความสามารถในการคิดวิเคราะห์ของนักเรียนให้สูงขึ้นอย่างต่อเนื่อง

คำสำคัญ : ความสามารถในการคิดวิเคราะห์; การจัดการเรียนรู้ตามแนวทางสะเต็มศึกษา; เทคโนโลยีความจริงเสริม

Abstract 
	This action research aimed to develop the objective is to develop the ability to think critically. By managing learning according to the STEM education approach and augmented reality technology, for grade 5 students, all students meet the criteria of 75 percent. The research followed the action research framework of Kemmis & McTaggart. The target group was grading 5 students, 5 people. The research tools included: 1) Learning management plan based on STEM education approach with augmented reality technology, 2) Analytical thinking ability test, 3) Observation of students' analytical thinking behavior, divided into 3 areas: key analysis, relationship analysis, and principal analysis. The data were analyzed using averages and percentages.
	The results revealed that all students passed the 75% evaluation threshold for analytical thinking skills. Achievement of the criteria began in the second action cycle with a score of 93.85%, which further increased to 96.92% in the third action cycle. These results significantly exceeded the researchers' predefined 75% threshold. In conclusion, STEM education learning management combined with augmented reality technology can continuously improve students' ability to think critically.

Keywords: Analytical thinking ability; STEM-based learning management; Augmented reality technology

บทนำ
	ในยุคปัจจุบันบริบทของสังคมโลกที่เปลี่ยนแปลงอย่างรวดเร็วและการแข่งขันทางเศรษฐกิจระหว่างประเทศที่ทวีความรุนแรง ประเทศไทยจึงจำเป็นต้องปรับเปลี่ยนโครงสร้างทางเศรษฐกิจใหม่ภายใต้แนวคิด “New Economy Model” ซึ่งเป็นเศรษฐกิจรูปแบบใหม่ที่เน้นการใช้ หลักปรัชญาของเศรษฐกิจพอเพียง 
อันเน้นความพอประมาณ ความมีเหตุผล และการมีภูมิคุ้มกันที่ดี โดยตั้งอยู่บนพื้นฐานของความรู้และคุณธรรม (สินธวา คามดิษฐ์. 2559) ซึ่งสะท้อนถึงความจำเป็นในการพัฒนาการศึกษาที่มุ่งเน้นให้ผู้เรียนมีทักษะที่สำคัญในศตวรรษที่ 21 โดยเฉพาะการคิดวิเคราะห์ การคิดสร้างสรรค์ การคิดเชิงผลิตภาพ และการคิดอย่างมีความรับผิดชอบ เพื่อให้สามารถถ่ายทอดการเรียนรู้ที่ทันสมัยไปสู่เด็กและเยาวชน และเตรียมความพร้อมให้พลเมืองรุ่นใหม่มีความรู้ ทักษะ ทัศนคติ ค่านิยม คุณธรรมและจริยธรรมที่เหมาะสมกับยุคสมัย (สำนักงานคณะกรรมการพัฒนาเศรษฐกิจและสังคมแห่งชาติ, 2559)
	ในยุคศตวรรษที่ 21 ความสามารถในการคิดวิเคราะห์ ได้รับการยอมรับว่าเป็นหนึ่งในทักษะที่สำคัญสำหรับนักเรียนในระดับการศึกษาขั้นพื้นฐาน โดยเฉพาะในช่วงระดับประถมศึกษา ซึ่งถือเป็นช่วงวัยสำคัญในการวางรากฐานของกระบวนการคิดและทักษะด้านสติปัญญา ทักษะการคิดวิเคราะห์ช่วยให้นักเรียนสามารถพิจารณาข้อมูลอย่างรอบด้าน มีเหตุผล แยกแยะองค์ประกอบของปัญหา และหาวิธีแก้ไขอย่างเป็นระบบ ส่งเสริมให้เกิดกระบวนการเรียนรู้ที่ยั่งยืน และสามารถนำความรู้ไปประยุกต์ใช้ในชีวิตจริงได้อย่างมีประสิทธิภาพ (Ennis, 2011) 
	การจัดการเรียนการสอนวิชาวิทยาศาสตร์ในปัจจุบัน พบว่านักเรียนส่วนใหญ่ขาดความสามารถในด้านการคิดวิเคราะห์ ขาดการเชื่อมโยงในการนำไปใช้ประโยชน์ นักเรียนยังคุ้นชินกับการจดจำเนื้อหามากกว่าการตั้งคำถามและการสืบเสาะหาความรู้ด้วยตนเอง ทั้งยังขาดการฝึกการคิดวิเคราะห์ ทำให้นักเรียนไม่สามารถเชื่อมโยงความรู้ไปประยุกต์ใช้ในสถานการณ์ใหม่ได้ นอกจากนี้ ยังมีข้อจำกัดด้านเวลาเรียน สื่อ อุปกรณ์ทดลอง แหล่งเรียนรู้ภายในโรงเรียนไม่เพียงพอ ส่งผลให้นักเรียนไม่เกิดกระบวนการคิดวิเคราะห์อย่างต่อเนื่อง ทำให้การเรียนรู้ในรายวิชาวิทยาศาสตร์ และผลสัมฤทธิ์ทางการเรียนวิทยาศาสตร์ต่ำอยู่ในระดับที่ไม่น่าพอใจ และจากผลการทดสอบทางการศึกษาระดับชาติขั้นพื้นฐาน เฉลี่ย 30.71, 45.00 และ 45.00 ซึ่งต่ำกว่าร้อยละ 50 ของคะแนนสอบ (โรงเรียนบ้านหนองหว้า, 2567)  ซึ่งถือว่าเป็นคะแนนที่ค่อนข้างต่ำกว่าเกณฑ์ที่โรงเรียนกำหนดไว้ คือร้อยละ 75
	เพื่อพัฒนาแนวทางการเรียนรู้ที่ส่งเสริมทักษะการคิดวิเคราะห์และสร้างความเข้าใจในแนวคิดเชิงนามธรรมให้กับนักเรียนได้ดียิ่งขึ้น การจัดการเรียนรู้ตามแนวทางสะเต็มศึกษา ได้รับความสนใจอย่างกว้างขวางในช่วงทศวรรษที่ผ่านมา โดยเฉพาะในระดับประถมศึกษา ซึ่งมุ่งเน้นการบูรณาการองค์ความรู้จากสาขาวิทยาศาสตร์ เทคโนโลยี วิศวกรรมศาสตร์ และคณิตศาสตร์ เข้าด้วยกันผ่านกระบวนการแก้ปัญหาอย่างสร้างสรรค์ และกิจกรรมที่เน้นผู้เรียนเป็นศูนย์กลาง การเรียนรู้ตามแนวทางนี้จะช่วยกระตุ้นให้นักเรียนได้ใช้ทักษะคิดวิเคราะห์ (Bybee, 2013. Breiner et al, 2012) นอกจากการบูรณาการความรู้ทางวิทยาศาสตร์ เทคโนโลยี วิศวกรรมศาสตร์ และคณิตศาสตร์ ยังมีเทคโนโลยีทางการศึกษาที่สามารถส่งเสริมให้นักเรียนเกิดการเรียนรู้อย่างกระตือรือร้น โดยการนำเทคโนโลยีความจริงเสริมมาใช้เป็นสื่อการเรียนการสอน ทำให้เกิดการเชื่อมโยงความรู้ได้อย่างกว้างขวางและสามารถศึกษาผ่านเทคโนโลยีสมัยใหม่ที่นำโลกความเป็นจริงเข้ากับโลกเสมือน ซึ่งสามารถนำมาประยุกต์ใช้เป็นสื่อประกอบการเรียนการสอนเพื่อเพิ่มความน่าสนใจและช่วยส่งเสริมความเข้าใจของผู้เรียนได้อย่างมีประสิทธิภาพ (พันธมิตร ถือชาต, 2560) สามารถนำมาประกอบการเรียนการสอน จึงเป็นการเรียนแนวใหม่ที่สร้างความสนใจให้กับนักเรียนและเป็นแนวทางการค้นหาความรู้ได้หลากหลายวิธี
	จากความสำคัญและสภาพปัญหาข้างต้น ผู้วิจัยจึงศึกษาการพัฒนาความสามารถในการคิดวิเคราะห์ด้วยการจัดการเรียนรู้ตามแนวทางสะเต็มศึกษา ร่วมกับเทคโนโลยีความจริงเสริม เพื่อเสริมสร้างความเข้าใจและส่งเสริมทักษะการคิดวิเคราะห์ ช่วยให้ผู้เรียนเกิดการเรียนรู้และสามารถบูรณาการความรู้ทางวิทยาศาสตร์ นำไปใช้ในการเชื่อมโยงและแก้ปัญหาในชีวิตจริงได้อย่างมีประสิทธิภาพ

วัตถุประสงค์
	เพื่อการพัฒนาความสามารถในการคิดวิเคราะห์ ด้วยการจัดการเรียนรู้ตามแนวทางสะเต็มศึกษา ร่วมกับเทคโนโลยีความจริงเสริม  สำหรับนักเรียนชั้นประถมศึกษาปีที่ 5  นักเรียนทุกคนผ่านเกณฑ์ร้อยละ 75

การทบทวนวรรณกรรม 
	1. การจัดการเรียนรู้ตามแนวสะเต็มศึกษา (STEM Education) เป็นแนวทางการจัดการเรียนรู้แบบบูรณาการวิทยาศาสตร์ เทคโนโลยี วิศวกรรม ศิลปะ และคณิตศาสตร์ ที่มุ่งให้ผู้เรียนนําความรู้ไปใช้แก้ปัญหาในชีวิตจริง โดยจะพัฒนากระบวนการหรือผลผลิตใหม่ที่เป็นประโยชน์ต่อการดำเนินชีวิตและการประกอบอาชีพ ที่ช่วยส่งเสริมให้ผู้เรียนมีทักษะและสมรรถนะที่สอดคล้องกับความต้องการที่เปลี่ยนแปลงไปตามสังคมปัจจุบัน และความก้าวหน้าในศตวรรษที่ 21 สะเต็มศึกษายังช่วยให้ผู้เรียนเกิดทักษะด้านความรู้ ทักษะทางปัญญา ทักษะความสัมพันธ์ระหว่างบุคคลและความรับผิดชอบ ทักษะการคิดวิเคราะห์เชิงตัวเลขการสื่อสารและการใช้เทคโนโลยี ฉะนั้น การฝึกประสบการณ์ให้กับนักศึกษาวิชาชีพครู เพื่อให้สามารถจัดการเรียนรู้แบบบูรณาการสะเต็มศึกษาในโรงเรียนได้ จึงเป็นความต้องการของสังคมในปัจจุบัน (กมลฉัตร กล่อมอิ่ม, 2559) อีกทั้งยังช่วยให้ผู้เรียนเกิดทักษะด้านความรู้ทักษะทางปัญญาทักษะการคิดวิเคราะห์เชิงตัวเลขการสื่อสารการใช้เทคโนโลยีทักษะความสัมพันธ์ระหว่างบุคคลและความรับผิดชอบ ส่งเสริมการคิดวิเคราะห์ การแก้ปัญหา และการเรียนรู้แบบลงมือปฏิบัติ เพื่อส่งเสริมให้ผู้เรียนมีทักษะการ ความสามารถในการคิดวิเคราะห์ และการลงมือปฏิบัติจริง 
	2. เทคโนโลยีความเป็นจริงเสริม (AR) เป็นการพัฒนาเทคโนโลยีที่ ผสานเอาโลกแห่งความเป็นจริงและความเสมือนจริงเข้าด้วยกัน ผ่านซอฟต์แวร์และอุปกรณ์เชื่อมต่อต่าง ๆ เช่น เว็บแคม คอมพิวเตอร์ หรืออุปกรณ์อื่นที่เกี่ยวข้อง ซึ่งภาพเสมือนจริงนั้นจะแสดงผลผ่านหน้าจอคอมพิวเตอร์ หน้าจอโทรศัพท์มือถือ บนเครื่องฉายภาพ หรือบนอุปกรณ์แสดงผลอื่น ๆ โดยภาพเสมือนจริงที่ปรากฏขึ้นจะมี ปฏิสัมพันธ์กับผู้ใช้ได้ทันที ทั้งในลักษณะที่เป็นภาพนิ่งสามมิติ ภาพเคลื่อนไหว หรืออาจจะเป็นสื่อที่มีเสียงประกอบ ขึ้นกับการออกแบบสื่อแต่ละรูปแบบว่าให้ออกมาแบบใด (ดุสิต ขาวเหลือง และอภิชาติ อนุกูลเวช, 2561) ในด้านการศึกษา เทคโนโลยีความจริงเสริม ได้เริ่มเข้ามีบทบาทและเป็นรู้จักของคนส่วนใหญ่ คือแอพพลิเคชั่น Star Walk ที่ใช้ใน iPhone หรือ iPad ซึ่งเป็นแอพพลิเคชั่นที่ได้ผนวกเทคโนโลยีความจริงเสริมเข้ากับเทคโนโลยี ทำให้ผู้ใช้ สามารถใช้กล้องของสมาร์ทโฟนหรือแท็บเล็ต ส่องขึ้นไปบนท้องฟ้ายามค่ำคืน แล้วสามารถเห็นกลุ่ม ดาว และชื่อของกลุ่มดาวต่าง ๆ ซ้อนกับภาพจริง ซึ่งช่วยให้การเรียนรู้ชื่อและตำแหน่งของกลุ่มดาวเป็นไปอย่างมีประสิทธิภาพ ในด้านการเรียนการสอนวิชาวิทยาศาสตร์ยังมีการนำเทคโนโลยีความจริงเสริม ไปใช้ในรูปแบบอื่น ๆ อีก เช่น ใช้แสดงภาพเสมือนของอวัยวะภายในของสิ่งมีชีวิตเทียบกับร่างกายในโลกจริง 
	3. ทฤษฎีการคิดวิเคราะห์ของบลูม (Bloom's Taxonomy) คือ แนวคิดอนุกรมวิธานด้านพุทธิพิสัย (Cognitive Domain) ที่แบ่งระดับการเรียนรู้จากพื้นฐานสู่ระดับสูง โดยเน้นการจำแนกแยกแยะองค์ประกอบ ความสัมพันธ์ และหลักการของข้อมูล เพื่อนำไปสู่การประเมินค่า การแก้ปัญหา และการสร้างสรรค์ความรู้ใหม่ การคิดวิเคราะห์มีความสำคัญต่อบุคคลโดยทั่วไปในการนำไปใช้ในการดำรงชีวิตร่วมกับผู้อื่นในสังคมได้ ทำให้บุคคลมีความเฉลียวฉลาด รู้จักคิดวิเคราะห์ข้อมูลข่าวสารต่าง ๆ เพื่อให้การตัดสินใจที่ถูกต้องแม่นยำยิ่งขึ้น การวิเคราะห์เป็นหัวใจสำคัญในระดับกลาง-สูง ที่ช่วยให้บุคคลสามารถแยกแยะองค์ประกอบความสัมพันธ์ และหลักการของข้อมูล ซึ่งส่งผลให้การตัดสินใจถูกต้องแม่นยำยิ่งขึ้น โดยเฉพาะในการดำรงชีวิตในสังคมที่ต้องจัดการกับข้อมูลข่าวสารจำนวนมาก (Benjamin Bloom, 1956) การคิดวิเคราะห์และผลสัมฤทธิ์ทางการเรียนวิทยาศาสตร์ สะท้อนให้เห็นว่าการคิดวิเคราะห์เป็นการคิดที่เป็นพื้นฐานของการคิดทั้งมวล เมื่อบุคคลมีความสามารถในการคิดวิเคราะห์ ก็สามารถจัดการกับคววามรู้ ทำให้เกิดความรู้ความเข้าใจ สามารถนำความรู้ไปใช้ วิเคราะห์ สังเคราะห์ และประเมินค่าต่อไปได้ ซึ่งจะทำให้ผลสัมฤทธิ์ทางการเรียนดีขึ้นตามไปด้วย (เจนจิรา เครือทิวา, 2561)
	จากการทบทวนวรรณกรรม พบว่า การจัดการเรียนรู้ตามแนวสะเต็มศึกษา ช่วยพัฒนาความสามารถในการคิดวิเคราะห์และผลสัมฤทธิ์ทางการเรียนของผู้เรียนได้ การนำเทคโนโลยีความเป็นจริงเสริมมาใช้ในการ จัดการเรียนการสอน ทำให้ผู้เรียนเกิดองค์ความรู้ที่หลากหลาย ขยายโอกาสให้ผู้เรียนสำรวจสถานที่ที่ไม่สามารถท่องไปได้ในความเป็นจริง และเปิดโอกาสให้ผู้เรียนทำการทดลองในสิ่งแวดล้อมที่เป็นสถานการณ์จำลอง สามารถช่วยกระตุ้นความสนใจของผู้เรียน ทำให้ผู้เรียนเข้าใจในเนื้อหาได้ดีขึ้น ส่งผลต่อการจดจำข้อมูลเนื้อหาได้ดีขึ้นและก่อให้เกิดความคงทนในการเรียนรู้ส่งผลให้ผลสัมฤทธิ์ทางการเรียนของผู้เรียนดีขึ้น


กรอบแนวคิดการวิจัย
	กรอบแนวคิดเรื่อง การพัฒนาความสามารถในการคิดวิเคราะห์ ด้วยการจัดการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม  สำหรับนักเรียนชั้นประถมศึกษาปีที่ 5 ผู้วิจัยสังเคราะห์จากแนวคิดของ (Bybee, 2013. Breiner et al, 2012) และแนวคิดการการคิดวิเคราะห์ของ Ennis (2011) เพื่อเป็นแนวทางในการออกแบบการวิจัย ซึ่งมีแนวทางการดำเนินการตามกรอบแนวคิดในการวิจัย ดังแผนภาพที่ 1 
การจัดการเรียนรู้ตามแนวทางสะเต็มศึกษา ร่วมกับเทคโนโลยีความจริงเสริม  
1. ขั้นระบุปัญหา 
2. ขั้นค้นหาแนวคิดที่เกี่ยวข้อง 
3. ขั้นวางแผนและพัฒนา 
4. ขั้นทดสอบและประเมินผล 
5. ขั้นนำเสนอผลลัพธ์ 

ความสามารถในการคิดวิเคราะห์
1. ด้านความสำคัญของเนื้อหา 
2. ด้านความสัมพันธ์
3. ด้านเชิงหลักการ









แผนภาพที่ 1 กรอบแนวคิดการวิจัย

วิธีการดำเนินงานวิจัย 
	การพัฒนาความสามารถในการคิดวิเคราะห์  ด้วยการจัดการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม  สำหรับนักเรียนชั้นประถมศึกษาปีที่ 5 ผู้วิจัยได้ดำเนินการตามขั้นตอน ดังต่อไปนี้
	1. กลุ่มเป้าหมาย
	กลุ่มเป้าหมายในการวิจัยนี้ ได้แก่ นักเรียนชั้นประถมศึกษาปีที่ 5 โรงเรียนบ้านหนองหว้า สังกัดสำนักงานเขตพื้นที่การศึกษาประถมศึกษาร้อยเอ็ด เขต 2 ภาคเรียนที่ 1 ปีการศึกษา 2568 ซึ่งมีนักเรียน จำนวน 5 คน เป็นการเลือกตัวอย่างแบบเจาะจง (purposive sampling) เลือกกลุ่มตัวอย่างโดยพิจารณาจากการตัดสินใจของผู้วิจัยที่เป็นไปตามวัตถุประสงค์ของการวิจัย เพื่อเน้นการแก้ปัญหาเชิงลึกและพัฒนา โดยเน้นกระบวนการ PAOR ผ่านวงจรที่ทำซ้ำได้
	2. รูปแบบการวิจัย
	การวิจัยในครั้งนี้ เป็นการเป็นการวิจัยเชิงปฏิบัติการ (Action Research) ดำเนินการตามแนวคิดของ Kemmis & McTaggart (1988) กระบวนการวิจัยเริ่มต้นด้วยขั้นตอนการวางแผน (Planning) เป็นการวางแผนหรือเตรียมการ นำไปสู่การปฏิบัติการ (Action) ลงมือทำดำเนินการตามแผนที่กำหนดไว้ พร้อมทั้งสังเกตการณ์ (Observation) เก็บรวบรวมข้อมูลเกี่ยวกับกระบวนการและผลที่เกิดขึ้นจากการปฏิบัติและนำไปสู่ สะท้อนผลการปฏิบัติ (Reflection) ประเมินตรวจสอบกระบวนการวิจัย ว่าประสบผลสำเร็จหรือเกิดปัญหา ต้องปรับปรุงหรือแก้ไข ปฏิบัติเป็นวงจรจนกลุ่มเป้าหมายผ่านเกณฑ์ที่กำหนด
	3. เครื่องมือที่ใช้ในการวิจัย
[bookmark: _Hlk199185192]	ผู้วิจัยได้สร้างเครื่องมือที่ใช้ในการวิจัยครั้งนี้แบ่งเป็น 3 ชนิด ประกอบด้วย
		3.1 แผนการจัดการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม จำนวน 6 แผน แผนละ 2 ชั่วโมง เนื้อหาดังต่อไปนี้ 1) การมองเห็นดาว 2) กลุ่มดาวฤกษ์ 3) การบอกตำแหน่งของกลุ่มดาวฤกษ์บนท้องฟ้า(1) 4) การบอกตำแหน่งของกลุ่มดาวฤกษ์บนท้องฟ้า(2) 5) แผนที่ดาว (1) 6) แผนที่ดาว (2) รวมจำนวน 12 ชั่วโมง โดยผ่านผู้เชี่ยวชาญ 5 ท่าน เพื่อตรวจสอบความเหมาะสมขององค์ประกอบต่าง ๆ ในแผนการจัดการเรียนรู้ ซึ่ง ได้แก่ จุดประสงค์การเรียนรู้ สาระการเรียนรู้ ความเหมาะสมของวิธีในการจัดกิจกรรมการเรียนรู้ สื่อการเรียนรู้ และการวัดผลและประเมินผลการเรียนรู้ มีค่าเฉลี่ยในภาพรวม 4.63         มีความเหมาะสมมากที่สุด
		3.2 แบบวัดความสามารถในการคิดวิเคราะห์ มีเนื้อหาข้อสอบตามแผนการจัดการเรียนรู้เป็นเป็นแบบอัตนัย จำนวนละ 3 ข้อ และปรนัยจำนวน 10 ข้อ ประกอบด้วย การวิเคราะห์เนื้อหา จำนวน 4 ข้อ การวิเคราะห์ความสัมพันธ์ จำนวน 4 ข้อ และการวิเคราะห์หลักการ จำนวน 5 ข้อ ใช้ 1 ชุด ต่อ 1 วงจรปฏิบัติการรวมทั้งหมด 3 ชุด รวมจำนวนข้อสอบทั้งหมด 39 ข้อ โดยดำเนินการนำแบบวัดความสามารถในการคิดวิเคราะห์ ที่สร้างขึ้น เสนอต่อผู้เชี่ยวชาญจำนวน 5 ท่าน เพื่อตรวจความสอดคล้องระหว่างข้อคำถามของข้อสอบกับจุดประสงค์เชิงพฤติกรรมโดยใช้หลักเกณฑ์กำหนดคะแนนความคิดเห็น เพื่อพิจารณาความเที่ยงตรงเชิงเนื้อหามีเกณฑ์คุณภาพค่า (IOC) ตั้งแต่ 0.50 ขึ้นไป โดยผลปรากฏว่า มีค่า IOC อยู่ระหว่าง 0.60 - 1.00
		3.3 แบบบันทึกการสังเกตพฤติกรรมการคิดวิเคราะห์ของนักเรียน แบบบันทึกการสังเกตพฤติกรรมมีลักษณะเป็นอธิบายเชิงพรรณนา  ซึ่งแบ่งออกเป็น 3 ประเด็น คือด้านการวิเคราะห์สำคัญ การวิเคราะห์ความสัมพันธ์ และการวิเคราะห์หลักการ  เสนอต่อผู้เชี่ยวชาญจำนวน 5 ท่าน เพื่อหาความสอดคล้องของข้อคำถาม (IOC) ผลปรากฏว่า มีค่า IOC อยู่ที่ 0.80 ซึ่งผ่านเกณฑ์ทุกข้อ 
		3.4 แบบสัมภาษณ์นักเรียนหลังได้รับการจัดการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม กำหนดจุดมุ่งหมายในการสัมภาษณ์นักเรียน ดังนี้ 1) ความรู้สึกและความเข้าใจต่อกิจกรรมการจัดการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม 2) การมีส่วนร่วมในการทำกิจกรรมของนักเรียน 3) ความเข้าใจและความสามารถในการคิดวิเคราะห์ของนักเรียน นำแบบสัมภาษณ์นักเรียนหลังได้รับการจัดการเรียนรู้ด้วยกระบวนการทางภูมิศาสตร์เสนอต่อผู้เชี่ยวชาญจำนวน 5 ท่าน เพื่อหาความสอดคล้องของข้อคำถาม (IOC) ผลปรากฏว่า มีค่า IOC อยู่ที่ 1.0 ซึ่งผ่านเกณฑ์ทุกข้อ
	4. การเก็บรวบรวมข้อมูล
	การวิจัยในครั้งนี้เป็นการวิจัยเชิงปฏิบัติการ (Action Research) ดำเนินการเก็บรวบรวมข้อมูลโดยใช้ขั้นตอนการวิจัยเชิงปฏิบัติการตามแนวคิดของ Kemmis & McTaggart (1988) กระบวนการวิจัยเริ่มต้นด้วยขั้นตอนของการวางแผน (Planning) นำไปสู่การปฏิบัติการ (Action)  พร้อมทั้งการสังเกตการณ์ (Observation) และสะท้อนผล (Reflection) เก็บรวบรวมข้อมูลในภาคเรียนที่ 2 ปีการศึกษา 2568 โดยดำเนินการตามความเหมาะสม ดังนี้
		4.1 ปฐมนิเทศนักเรียนกลุ่มเป้าหมาย  ให้มีความรู้ความเข้าใจเกี่ยวกับการจัดการเรียนรู้ด้วยกระบวนการทางภูมิศาสตร์ เพื่อพัฒนาความสามารถในการคิดวิเคราะห์
[bookmark: _Hlk199266907]		4.2 วางแผนกลยุทธ์กำหนดเป้าหมายจัดเตรียมเครื่องมือ ดำเนินการตามแผนที่วางไว้ โดยใช้แผนการจัดการเรียนรู้กระบวนการทางภูมิศาสตร์ ที่ผู้วิจัยสร้างขึ้น จำนวน 6 แผน แผนละ 2 ชั่วโมง ซึ่งวงจรปฏิบัติการที่ 1 ในสัปดาห์ที่ 1และสัปดาห์ที่ 2 ใช้แผนการจัดการเรียนรู้ที่ 1 และแผนการจัดการเรียนรู้ที่ 2  พร้อมทำการสังเกตพฤติกรรม เมื่อจบกระบวนการจัดการเรียนรู้แล้ว ให้นักเรียนทดสอบโดยใช้แบบวัดความสามารถในการคิดวิเคราะห์ ชุดที่ 1 และสัมภาษณ์นักเรียนโดยใช้แบบสัมภาษณ์ที่เตรียมไว้ ทำการวิเคราะห์ผลความสามารถในการคิดวิเคราะห์  วิเคราะห์ผลแล้วดำเนินการปฏิบัติตามวงจรปฏิบัติการที่ 2 ในสัปดาห์ที่ 3 และสัปดาห์ที่ 4 ใช้แผนการจัดการเรียนรู้ที่ 3 และแผนการจัดการเรียนรู้ที่ 4 พร้อมทำการสังเกตพฤติกรรมเมื่อจบกระบวนการจัดการเรียนรู้แล้ว ให้นักเรียนทดสอบโดยใช้แบบวัดความสามารถในการคิดวิเคราะห์ ชุดที่ 2  และสัมภาษณ์นักเรียนโดยใช้แบบสัมภาษณ์ที่เตรียมไว้ แล้วทำการวิเคราะห์ผลความสามารถในการคิดวิเคราะห์ และดำเนินการปฏิบัติตามวงจรปฏิบัติการที่ 3 ในสัปดาห์ที่ 4 และสัปดาห์ที่ 5 ใช้แผนการจัดการเรียนรู้ที่ 5 และแผนการจัดการเรียนรู้ที่ 6 พร้อมทำการสังเกตพฤติกรรมเมื่อจบกระบวนการจัดการเรียนรู้แล้ว ให้นักเรียนทดสอบโดยใช้แบบวัดความสามารถในการคิดวิเคราะห์ ชุดที่ 3  จนกว่าผู้เรียนทุกคนจะผ่านเกณฑ์ร้อยยละ 75 ขึ้นไป
	5. การวิเคราะห์ข้อมูล
		5.1 วิเคราะห์ข้อมูลเชิงปริมาณ ได้แก่ การหาค่าเฉลี่ยและร้อยละ โดยการนำคะแนนแบบวัดความสามารถในการคิดวิเคราะห์ มาหาค่าเฉลี่ย ค่าร้อยละ ของผู้เรียนทั้งหมด เทียบกับเกณฑ์ที่กำหนดไว้และนำมาสะท้อนผลการปฏิบัติการ
		5.2 . วิเคราะห์ข้อมูลเชิงคุณภาพ เป็นการแจกแจงข้อค้นพบที่สำคัญที่สำคัญในเชิงอธิบายความหมาย ที่ได้จากการบันทึกสังเกตการจัดกิจกรรมการเรียนรู้ แบบสังเกตพฤติกรรมแบบสัมภาษณ์ นำผลสะท้อนผลการปฏิบัติมาร่วมวิเคราะห์และอภิปรายผล
	6. สถิติที่ใช้ในการวิเคราะห์ข้อมูล
[bookmark: _Hlk170682891]	สถิติในการตรวจสอบคุณภาพของเครื่องมือโดยประเมินผลตามวิธีของ (บุญชม ศรีสะอาด, 2560) เป็นแบบมาตราส่วนประมาณค่า 5 ระดับกำหนดคะแนนการประเมินระดับความเหมาะสม ของแผนจัดการเรียนรู้และแบบประเมินความสามารถในการคิดวิเคราะห์  โดยใช้สูตร IOC การวิเคราะห์ข้อมูลเชิงปริมาณใช้ข้อมูลสถิติ ได้แก่ ร้อยละ ค่าเฉลี่ย ส่วนเบี่ยงเบนมาตรฐาน

ผลการวิจัย 
	ผู้วิจัยนำเสนอผลการวิเคราะห์ข้อมูลเป็น 2 ส่วน โดยมีรายละเอียด ดังนี้
	ส่วนที่ 1 ผลการพัฒนาความสามารถในการคิดวิเคราะห์ ด้วยการจัดการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม สำหรับนักเรียนชั้นประถมศึกษาปีที่ 5 ให้ผ่านเกณฑ์ร้อยละ 75 ขึ้นไป
[bookmark: _Hlk165208036][bookmark: _Hlk165253955]ตาราง 1 สรุปผลการประเมินความสามารถในการคิดวิเคราะห์ ท้ายวงจรปฏิบัติการที่ 1-3
	วงจรปฏิบัติการที่
	จำนวนนักเรียน
	คะแนนเต็มรวม
	ความสามารถในการ
คิดวิเคราะห์
	ร้อยละ
	จำนวนนักเรียนที่ผ่านเกณฑ์

	S.D.
	
	จำนวน
	ร้อยละ

	1
	5
	65
	51
	10.20
	2.49
	78.46
	4
	86.54

	2
	5
	65
	61
	12.20
	0.84
	93.85
	5
	100

	3
	5
	65
	63
	12.60
	0.55
	96.92
	5
	100


[bookmark: _Hlk220145508]
[bookmark: _Hlk219971793][bookmark: _Hlk165237722][bookmark: _Hlk165237864]	จากตารางที่ 1 ผลการประเมินความสามารถในการคิดวิเคราะห์ ท้ายวงจรปฏิบัติการที่ 1-3 จากคะแนนเต็มรวม 65 ในวงจรปฏิบัติการที่ 1, 2 และ 3 สรุปผลได้ดังนี้ คะแนนรวมเท่ากับ 51, 61 และ 63 คะแนน ตามลำดับ คะแนนเฉลี่ยเท่ากับ 10.20, 12.20 และ 12.60 คะแนน ตามลำดับ ส่วนเบี่ยงเบนมาตรฐานกับ 2.49, 0.84 และ 0.55 ตามลำดับ มีจำนวนผู้เรียนที่ผ่านเกณฑ์เท่ากับ 4, 5 และ 5 คน ตามลำดับ คิดเป็นร้อยละ 86.54, 100 และ 100 ตามลำดับ จะเห็นได้ว่าผู้เรียนมีพัฒนาการจากผลการประเมินความสามารถในการคิดวิเคราะห์เพิ่มขึ้นในทุกวงจรปฏิบัติการ แสดงให้เห็นว่าเมื่อจัดกิจกรรมการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม สามารถพัฒนาความสามารถในการคิดวิเคราะห์ ของนักเรียนชั้นประถมศึกษาปีที่ 4 ให้มีคะแนนผ่านเกณฑ์ตามที่กำหนดไว้ได้
	ส่วนที่ 2 การเก็บรวบรวมข้อมูลจากการสะท้อนผล เมื่อสิ้นสุดวงจรการปฏิบัติการ พบว่า ผู้เรียนให้ความสนใจและให้ความร่วมมือในการทำกิจกรรม มีการตั้งคำถามเกี่ยวกับเทคโนโลยีความจริงเสริม ซึ่งเป็นเรื่องใหม่ที่ไม่ได้ใช้รูปแบบการเรียนการสอน รวมทั้งมีการเสริมแรง ผู้เรียนได้ปฏิบัติกิจกรรมได้ด้วยตนเอง ซึ่งในการปฏิบัติกิจกรรมช่วงแรก ๆ ผู้เรียนยังไม่คุ้นชินกับวิธีการจัดการเรียนการรู้ ทำให้ใช้เวลาในการทำกิจกรรมนานเกินกว่ากำหนด เมื่อจัดการเรียนการสอนครบจำนวนแผนแล้ว ทำให้ผู้เรียนเริ่มคุ้นเคยและมีปฏิสัมพันธ์ที่ดีต่อกัน มีการแลกเปลี่ยนความคิดเห็นซึ่งกันและกัน ยอมรับฟังความคิดเห็นของคนอื่น ผู้เรียนสามารถแบ่งบทบาทหน้าที่ของตนและมีทักษะในการทำงานตามความถนัดของตัวเองร่วมกันกับผู้อื่น ได้ช่วยเหลือซึ่งกันและกันทั้งด้านการทำงานและการเรียนรู้ ผู้เรียนได้ฝึกการคิดวิเคราะห์และมีการซักถามและแสดงความคิดเห็นและและการมีส่วนร่วมในการอภิปราย ทำให้ผู้เรียนแต่ละคนตั้งใจและกล้าอภิปรายซักถามมากขึ้น

อภิปรายผลการวิจัย
	การพัฒนาความสามารถในการคิดวิเคราะห์ ด้วยการจัดการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม สำหรับนักเรียนชั้นประถมศึกษาปีที่ 5 ซึ่งการวิจัยในครั้งนี้ เป็นการวิจัยเชิงปฏิบัติการ (Action Research) โดยแบ่งออกเป็น 3 วงจรปฏิบัติการ สามารถอภิปรายผลได้ดังนี้
	วงจรปฏิบัติการที่ 1 การพัฒนาความสามารถในการคิดวิเคราะห์ ด้วยการจัดการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม พบว่า ผู้เรียนมีคะแนนการประเมินความสามารถในการคิดวิเคราะห์ ผ่านเกณฑ์การประเมินร้อยละ 75 จำนวน  4 คน คิดเป็นร้อยละ 80 ของจำนวนนักเรียนทั้งหมด เมื่อพิจารณาการคิดวิเคราะห์รายด้าน ยังพบว่า การคิดวิเคราะห์ความสำคัญ มีคะแนนรวมเฉลี่ย คิดเป็นร้อยละ 66.67 ซึ่งต่ำกว่าเกณฑ์ที่กำหนดไว้คือผ่านเกณฑ์การประเมินร้อยละ 75 จากการสังเกตพฤติกรรมการเรียนรู้ของผู้เรียน ผู้วิจัยพบว่า ผู้เรียนไม่ยังไม่สามารถจำแนกองค์ประกอบ และจัดลำดับความสำคัญของข้อมูลออกเป็นประเด็นย่อยได้ และไม่สามารถเชื่อมโยงความรู้เดิมเข้ากับความรู้ใหม่ได้ ผู้เรียนบางคนไม่สนใจ เพราะรู้สึกว่าเนื้อหาที่เรียนยากเกินไป ผู้วิจัยใช้คำถามกระตุ้นให้ผู้เรียนร่วมตอบคำถามเพื่อทบทวนเนื้อหา และสร้างองค์ความรู้ด้วยตนเอง 
[bookmark: _Hlk170564721]	วงจรปฏิบัติการที่ 2 การพัฒนาความสามารถในการคิดวิเคราะห์ ด้วยการจัดการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม พบว่า ผู้เรียนมีคะแนนการประเมินความสามารถในการคิดวิเคราะห์ ผ่านเกณฑ์การประเมินร้อยละ 75 จำนวน 5 คน คิดเป็นร้อยละ 100 ของนักเรียนทั้งหมด ซึ่งในวงจรปฏิบัติการนี้ผู้เรียนมีคุ้นชินกับวิธีการจัดการเรียนการรู้มากขึ้น ทำให้ผู้เรียนสามารถเชื่อมโยงความรู้เดิมเข้ากับความรู้ใหม่ได้ และสามารถจำแนกองค์ประกอบ และจัดลำดับความสำคัญของข้อมูลออกเป็นประเด็นย่อยได้ ผู้เรียนมีการจับคู่กลุ่มอ่อนกับกลุ่มเก่งให้ทำงานร่วมกัน ทำให้ผู้เรียนกลุ่มอ่อนมีความสนใจและมีส่วนร่วมในการทำกิจกรรมมากขึ้น สอดคล้องกับ Dewey (1963: 215; อ้างถึงใน ทิศนา แขมมณี, 2551: 77) ทำให้ผู้เรียนได้รับประสบการณ์และใช้กระบวนการแก้ปัญหาด้วยตนเอง
	วงจรปฏิบัติการที่ 3 พบว่า การพัฒนาความสามารถในการคิดวิเคราะห์ ด้วยการจัดการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม พบว่า ผู้เรียนมีคะแนนการประเมินความสามารถในการคิดวิเคราะห์ ผ่านเกณฑ์การประเมินร้อยละ 75 จำนวน 5 คน คิดเป็นร้อยละ 100 ของนักเรียนทั้งหมด ซึ่งผู้เรียนมีการพัฒนาความสามารถที่สูงขึ้น เนื่องจากการจัดกิจกรรมตามแนวทางสะเต็มเป็นการบูรณาการนำเอาสาระการเรียนรู้ทั้ง 4 ศาสตร์มาบูรณาการเข้าด้วยกัน ได้แก่ วิทยาศาสตร์ เทคโนโลยี วิศวกรรมศาสตร์ และคณิตศาสตร์ ประกอบด้วย 5 ขั้นตอน ดังนี้ 1) ขั้นระบุปัญหา 2) ขั้นค้นหาแนวคิดที่เกี่ยวข้อง 3) ขั้นวางแผนและพัฒนา 4) ขั้นทดสอบและประเมินผล 5) ขั้นนำเสนอผลลัพธ์ และยังเป็นกระบวนการจัดกิจกรรมการเรียนการสอนที่สนับสนุนให้ผู้เรียนสนใจตัวเอง โดยการจัดการเรียนรู้จะแทรกแนวคิดสะเต็มศึกษาเข้าไประหว่างเรียน สถาบันส่งเสริมการสอนวิทยาศาสตร์และเทคโนโลยี (2565) นอกจากนี้การจัดกการสอนตามแนวทางสะเต็มศึกษายังช่วยส่งเสริมสนับสนุนให้ผู้เรียนเกิดความสนุกสนานในกิจกรรมการเรียนรู้ ได้ลงมือปฏิบัติจริง ร่วมกันคิดวิเคราะห์สถานการณ์ปัญหา ซึ่งสอดคล้องกับ ปาริชาติ ประเสริฐสังข์ (2562:393) กล่าวไว้ว่า สะเต็มศึกษาเป็นกิจกรรมที่มีการบูรณาการเนื้อหาและทักษะด้านวิชาวิทยาศาสตร์ คณิตศาสตร์ และเทคโนโลยีโดยใช้กระบวนการออกแบบเชิงวิศวกรรมศาสตร์มาช่วยแก้ปัญหาตามสถานการณ์ที่เกิดขึ้นอย่างท้าทาย ใกล้ตัวผู้เรียน และเกิดขึ้นจริงในชีวิตประจำวัน ครูเป็นบุคคลที่สำคัญยิ่งในการออกแบบกิจกรรมและส่งเสริมสนับสนุนให้ผู้เรียนเกิดความสนุกสนานในกิจกรรมการเรียนรู้ ได้ลงมือปฏิบัติจริง ร่วมกันคิดวิเคราะห์สถานการณ์ปัญหา สร้างทางเลือกที่หลากหลายวิธีการหาคำตอบของปัญหาและร่วมนำพาความสำเร็จ มีความกระตือรือร้น พึงพอใจและอยากเข้ามามีส่วนร่วมในการทำกิจกรรม โดยครูต้องหาข่าวสารข้อมูลใหม่ ๆ ที่ทันสมัย เพื่อเติมเต็มองค์ความรู้ให้กับนักเรียนและชี้ให้เห็นประโยชน์ของการใช้ สะเต็มศึกษาไปแก้ปัญหาในชีวิตประจำวันก่อให้เกิดบรรยากาศในการเรียนอย่างมีความสุข ผู้สอนสามารถการจัดการเรียนรู้สะเต็มศึกษาร่วมกับเทคโนโลยีความเป็นจริงเสริม  จัดการเรียนการสอนตามแนวทางสะเต็มศึกษา โดยบูรณาการความรู้ด้านวิทยาศาสตร์ (Science) เทคโนโลยี (Technology) วิศวกรรมศาสตร์ (Engineering) และคณิตศาสตร์ (Mathematics) เข้ากับเทคโนโลยีความเป็นจริงเสริม เพื่อสร้างสภาพแวดล้อมการเรียนรู้ที่สมจริงโต้ตอบได้และกระตุ้นให้ผู้เรียนมีส่วนร่วมอย่างกระตือรือร้น ซึ่งสอดคล้องกับ พันธมิตร ถือชาต (2560), ดุสิต ขาวเหลืองและอภิชาติ อนุกูลเวช (2561) ซึ่งกล่าวไว้ว่า การจัดการเรียนรู้ สะเต็มศึกษาร่วมกับเทคโนโลยีความเป็นจริงเสริม ช่วยเสริมสร้างทักษะกระบวนการคิด การแก้ปัญหา การออกแบบ และนวัตกรรม ทั้งนี้การใช้เทคโนโลยีความจริงเสริม ในบริบทของสะเต็มศึกษาช่วยยกระดับคุณภาพการเรียนรู้และส่งเสริมสมรรถนะผู้เรียนในศตวรรษที่ 21 ได้อย่างมีประสิทธิภาพ

ข้อเสนอแนะการวิจัย 
	1. ข้อเสนอแนะเชิงนโยบาย
		1.1 การจัดกิจกรรมการเรียนรู้ตามแนวทางสะเต็มศึกษาร่วมกับเทคโนโลยีความจริงเสริม ควรเริ่มจากการสร้างสถานการณ์ปัญหาที่นักเรียนคุ้นเคยและเกี่ยวข้องกับสถานการณ์ในชีวิตประจำวัน ทำความเข้าใจสถานการณ์ การวิเคราะห์สถานการณ์หรือประเด็นปัญหา ซึ่งจะทำให้นักเรียนสามารถพัฒนาการคิดวิเคราะห์ และสามารถระบุปัญหา และแก้ไขปัญหาได้อย่างชัดเจน 
		1.2 การจัดกิจกรรมการเรียนรู้ตามแนวทางสะเต็มศึกษา ร่วมกับเทคโนโลยีความจริงเสริม ควรมีการศึกษาสภาพห้องเรียนที่จะใช้จัดกิจกรรมให้เหมาะสม และจัดพื้นที่ให้เหมาะสมกับกิจกรรมการเรียนรู้ของนักเรียน เช่นลักษณะการจัดวางโต๊ะ เก้าอี้ เมื่อนักเรียนทุกคนทำกิจกรรม จะได้มองเห็นสภาพการจัดการเรียนรู้ในห้องได้อย่างทั่วถึง
		1.3 ครูผู้สอนควรบูรณาการแนวทางสะเต็มศึกษากับเทคโนโลยีความจริงเสริม ควรมีการวางแผนการจัดการเรียนรู้ให้มีความเหมาะสมของเนื้อหา ระดับชั้น และพื้นฐานความรู้ของผู้เรียน เพื่อให้การใช้เทคโนโลยีความจริงเสริม ส่งเสริมกระบวนการคิดวิเคราะห์ได้อย่างมีประสิทธิภาพ ไม่เพียงแค่เป็นการสร้างความตื่นตาตื่นใจเท่านั้น
	2. ข้อเสนอแนะเพื่อการวิจัยต่อไป
		2.1 ควรนำแนวทางการจัดกิจกรรมการเรียนรู้ที่พัฒนาความสามารถในการคิดวิเคราะห์โดยใช้แนวทางสะเต็มศึกษาร่วมกับเทคโนโลยีความจริงเสริม ร่วมกับเทคนิคอื่น ๆ เช่น เกม หรือกิจกรรมการแข่งขัน ให้เข้ากับระดับที่ศึกษา เพื่อกระตุ้นให้นักเรียนมีส่วนร่วมมากขึ้น
		2.2 ควรศึกษาผลของการใช้เทคโนโลยีความจริงเสริมร่วมกับแนวทางสะเต็มศึกษา ในระดับชั้นอื่น ๆ หรือรายวิชาอื่น ๆ เพื่อเปรียบเทียบประสิทธิผลของรูปแบบการจัดการเรียนรู้ ดังกล่าวในบริบทที่แตกต่างกัน

แผนภาพที่ 2 รูปแบบการจัดการเรียนรู้ STEM + AR Model


แผนภาพที่ 2 องค์ความรู้ใหม่
	
	จากแผนภาพที่ 2 โมเดลการเรียนรู้แบบ STEM + AR (Augmented Reality) เป็นกรอบแนวคิดที่เสนอองค์ความรู้ใหม่ของงานวิจัย โดยมุ่งสังเคราะห์การเรียนรู้ตามแนวทางสะเต็มศึกษาเข้ากับเทคโนโลยีความจริงเสริม เพื่อสร้างกระบวนการเรียนรู้ผู้เรียนสามารถทดลองเสมือนจริง โดยมุ่งพัฒนาความสามารถในการคิดวิเคราะห์และการแก้ปัญหา ผ่านการเรียนรู้จากสถานการณ์ปัญหาที่ใกล้เคียงกับบริบทจริง กระบวนการเรียนรู้ดังกล่าวช่วยให้ผู้เรียนมีส่วนร่วมในการเรียนรู้อย่างเป็นระบบ สามารถเชื่อมโยงองค์ความรู้จากหลายศาสตร์ไปสู่การประยุกต์ใช้ได้อย่างเหมาะสม
	1. ขั้นระบุปัญหา (Problem Identification): ครูและนักเรียนกำหนดสถานการณ์ปัญหาหรือปัญหาในชีวิตจริง แล้วใช้เทคโนโลยี AR เพื่อดูสภาพปัญหาแบบ ช่วยให้เห็นภาพจริงและเข้าใจสภาพปัญหาชัดเจนขึ้น
	2. ขั้นค้นหาแนวคิดที่เกี่ยวข้อง (Related Information Search): นักเรียนรวบรวมข้อมูลและแนวคิดที่เกี่ยวข้องกับการแก้ไขปัญหาและประเมินความเป็นไปได้ เพื่อเลือกแนวคิดหรือวิธีการที่เหมาะสมที่สุดโดยใช้ AR (เช่น แอปพลิเคชัน Star walk) จำลองสถานการณ์หรือดูโครงสร้างทางวิทยาศาสตร์ เพื่อเป็นฐานความรู้
	3. ขั้นวางแผนและพัฒนา (Planning and Development): นักเรียนออกแบบวิธีการแก้ปัญหาและกำหนดขั้นตอนย่อยในการทำงาน รวมทั้งกำหนดเป้าหมายและระยะเวลาในการดำเนินงานให้ชัดเจน นักเรียนได้ร่วมกันวางแผน และเตรียมออกแบบชิ้นงาน 
	4. ขั้นทดสอบและประเมินผล (Testing and Evaluation): เป็นขั้นตอนทดสอบและประเมิน เพื่อแก้ปัญหา ปรับปรุง และพัฒนาผลลัพธ์ให้มีประสิทธิภาพมากขึ้น นักเรียนจะต้องนำชิ้นงานจริงหรือแบบจำลอง AR มาทดสอบประสิทธิภาพ บันทึกผล และปรับปรุงแก้ไข หากไม่เป็นไปตามข้อกำหนด ต้องหาวิธีแก้ไขปัญหา ปรับปรุง พัฒนาให้ดีขึ้น
	5. ขั้นนำเสนอผลลัพธ์ (Presentation): เป็นการนำเสนออผลลัพธ์หลังจากพัฒนา ปรับปรุงทดสอบและประเมินวิธีการแก้ปัญหาหรือจนผลลัพธ์มีประสิทธิภาพตามที่ต้องการ แล้วนำเสนอผลลัพธ์ให้เข้าใจง่ายและน่าสนใจ พร้อมทั้งร่วมกันอภิปรายผลกิจกรรม

